**Zamestnávateľ: Základná škola s materskou školou, Bolešov 276, 018 53 Bolešov**

**Informácie o voľnom pracovnom mieste: školský digitálny koordinátor, pracovný pomer na dobu určitú do 31.08.2026; pracovný pomer v súvislosti s Národným projektom Podpora pomáhajúcich profesií 3**

**Miesto výkonu práce :** Bolešov 276

**Termín nástupu:** 1.9.2025

**Rozsah úväzku:** 100%

**Požiadavky na uchádzača:**

**Kvalifikačné predpoklady:**

Predpoklady na výkon pracovnej činnosti pedagogického zamestnanca podľa zákona č.138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov a vyhlášky MŠVVaŠ SR č. 173/2023 Z. z. o kvalifikačných predpokladoch pedagogických zamestnancov a odborných zamestnancov (kvalifikačné predpoklady na výkon pracovnej činnosti školského digitálneho koordinátora sú uvedené v prílohe č. 9 tejto vyhlášky).

**Požadované VŠ vzdelanie II. stupňa, najmenej tri roky výkonu pracovnej činnosti v kategórii učiteľ**.

**Ďalšie požiadavky**

Zoznam požadovaných dokladov:

* žiadosť o prijatie do zamestnania
* profesijný životopis vo forme europassu (327\_EUROPEAN CURRICULUM VITAE FORMAT - Slovenská verzia)
* kópie dokladov o dosiahnutom vzdelaní
* písomný súhlas uchádzača so spracúvaním osobných údajov podľa zákona č. 18/2018 Z. z. o ochrane osobných údajov a o zmene a doplnení niektorých zákonov
* čestné vyhlásenie o bezúhonnosti

**Uvedené doklady prosím zašlite na adresu školy alebo email uvedený nižšie do 31.7.2025 !**
Úspešný uchádzač pred vznikom pracovnoprávneho vzťahu:
• doloží potvrdenie o zdravotnej spôsobilosti
• poskytne na účel preukázania bezúhonnosti okresnému úradu v sídle kraja údaje potrebné na vyžiadanie odpisu registra trestov

**Platové podmienky**

Plat zamestnanca bude zohľadňovať zákon 553/2003 Z. z. a Nariadenie vlády Slovenskej republiky č. 220/2022 Z. z., ktorými sa ustanovujú zvýšené stupnice platových taríf zamestnancov pri výkone práce vo verejnom záujme.

**Náplň práce**

Úlohou školského digitálneho koordinátora je koordinovať informatizáciu a vzdelávanie prostredníctvom digitálnych technológií s cieľom podporiť transformáciu vzdelávania a školy pre 21. storočie, resp. digitálnu budúcnosť.

V zmysle zákona č. 138/2019 Z. z. má školský digitálny koordinátor zabezpečovať:

* poradenstvo a odbornú pomoc v oblasti zavádzania nových digitálnych metód do vzdelávania,
* spätnú väzbu pedagogickým zamestnancom školy v uplatňovaní a využívaní digitálnych metód a foriem výchovy a vzdelávania a digitálnych prostriedkov využívaných vo výchove a vzdelávaní,
* vzdelávanie v oblasti využívania digitálneho obsahu alebo foriem práce s digitálnym obsahom,
* digitálny materiál k vzdelávacím štandardom vyučovacích predmetov alebo vzdelávacích oblastí,
* pravidelnú informovanosť o možnostiach využívania digitálnych technológií vo výchove a vzdelávaní a možnostiach zabezpečenia kybernetickej bezpečnosti,
* poradenstvo v rámci digitálnych technológií,
* administráciu online testovaní,
* dostupnosť externých vzdelávacích zdrojov.

**Kontakt na zamestnávateľa:**

**Adresa školy alebo zariadenia**

Základná škola s materskou školou, Bolešov 276
018 53 Bolešov

personalistka@zsbolesov.sk

**Kontaktná osoba**

Mgr. Juraj Hanták, riaditeľ

tel. 042/4493224